CELEX: C2005/045/57
Language: et
Date: 2005-02-19 00:00:00
Title: Kohtuasi T-459/04: Jorge Manuel Pinheiro de Jesus Ferreira 22. novembri 2004. aasta hagi Euroopa Ühenduste Komisjoni vastu

19.2.2005   
            
            
               ET
            
            
               Euroopa Liidu Teataja
            
            
               C 45/25
            
         Jorge Manuel Pinheiro de Jesus Ferreira 22. novembri 2004. aasta hagi Euroopa Ühenduste Komisjoni vastu
   (Kohtuasi T-459/04)
   (2005/C 45/57)
   Kohtumenetluse keel: prantsuse
   Jorge Manuel Pinheiro de Jesus Ferreira, elukoht Brüssel, esitas 22. novembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Georges Vandersanden.
   Hageja palub esimese astme kohtul:
   
               —
            
            
               tühistada komisjoni 18. märtsi 2004. aasta otsus määrata hageja palgaastme A5 järku 3;
            
         
               —
            
            
               mõista komisjonilt välja hageja palgaastme A5 järgule 3 vastava töötasu ja järgnevale kõrgemale palgaastmele vastava töötasu vahe, millele lisandub viivisintress 5,57 % aastas arvates 1. detsembrist 2002;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja, komisjoni ametnik, esitas oma kandidatuuri A5/A4 tasemega ametikohale rahanduse ja tollinduse valdkonnas. Olles välja valitud, määrati ta palgaastme A5 järku 3. Hageja vaidlustab selle viimase otsuse väites, et ta on iseäranis asjatundlik ja omab suurepärast kvalifikatsiooni, järelikult oleks teda pidanud määrama palgaastmele A4. Selle alusel viitab hageja ilmselgele hindamisveale personalieeskirjade artikli 31 rakendamisel.
   Hageja viitab ka kaitseõiguse rikkumisele, kuna kostja ei andnud talle enne vaidlustatud otsuse vastuvõtmist võimalust oma seisukoha esitamiseks.
   Lõpetuseks viitab hageja EÜ artikli 253 rikkumisele, väites, et vaidlustatud otsus ei ole põhjendatud või teise võimalusena, et see ei ole piisavalt põhjendatud.